PATVIRTINTA

Anykščių r. Svėdasų Juozo Tumo-Vaižganto gimnazijos direktoriaus

2018 m. rugpjūčio 31 d. įsakymu Nr. V-90

Anykščių rajono Svėdasų Juozo Tumo-Vaižganto gimnazijos

Ikimokyklinio ugdymo skyriaus

LOPŠELIO GRUPĖS

**ILGALAIKIS UGDOMOSIOS VEIKLOS**

2018-2019 MOKSLO METŲ

**PLANAS**

Parengė auklėtojos:

Ramunė Gudžiūnienė

Jolanta Baleišienė

**LOPŠELIO GRUPĖS VAIKŲ SAVITUMAS**

Nuo šių metų rugsėjo pirmos dienos Svėdasų ikimokyklinio ugdymo skyriaus lopšelio grupę pradėjo lankyti 12 vaikų. Iš jų 9 berniukai ir 3 mergaitės: 2015 metų – 2 vaikai; 2016 metų – 6 vaikai; 2017 metų – 4 vaikai.

7 vaikai jau praeitais metais yra lankę lopšelio grupę. Todėl jie gana lengvai šiais metais pasilieka be tėvelių grupėje.

Kiti vaikai nėra lankę darželio. Adaptacinis laikotarpis dar yra nesibaigęs. Mažyliai pakankamai sunkiai pratinasi likti be mamų. Nerodo jokio noro bendrauti nei su auklėtojomis, nei su kitais vaikais.

Vaikai labai mėgsta piešti, patinka vartyti knygeles, žaisti įvairius žaidimus. Ugnė ir Kotryna savarankiškai nusiplauna rankytes, nusišluosto rankšluosčiu, apsirengia.

Visi vaikučiai savo šeimose bendrauja lietuvių kalba.

Vaikai žingeidūs, noriai tyrinėja grupės aplinką, išbando naujus žaisliukus, stebi kitus vaikus. Jiems viskas nauja ir įdomu. Tačiau sunkiau jiems būti kolektyve, kada auklėtoja negali viso dėmesio skirti laiko vien jam, todėl dažnai kyla pikti verksmai, pykčio priepuoliai. Ugdydami vaikus, stengsimės labiau plėtoti socialinius, pažintinius, komunikavimo bei tarpusavio bendravimo gebėjimus.

**UGDYMO UŽDAVINIAI**

1. Skatinti vaikus domėtis kitais, bei gebėti būti kartu su kitais, bendrauti, draugauti ir spręsti kasdienines problemas.
2. Ugdyti sakytinę vaikų kalbą, kaip saviraiškos, bendravimo, pažinimo priemonę
3. Stiprinti vaiko psichinę ir fizinę sveikatą, garantuoti jo saugumą, tenkinti aktyvinimo ir judėjimo poreikį.
4. Siekti glaudaus bendradarbiavimo su tėveliais, siekiant sėkmingos vaikų adaptacijos lopšelyje.

**PLANUOJAMA UGDOMOJI VEIKLA**

|  |  |
| --- | --- |
| ***Čia mes žaidžiame***  Vaiko raidos lygio stebėjimas,vertinimas adaptacijos laikotarpiu. Padėti susidraugauti su vaikais, pasijusti saugiai. Susipažinti su aplinka: žaidimų kambariu, baldais, prausyklos patalpomis, tualeto reikmenimis, miegamojo ir rūbinėlės patalpomis. Padėti grupėje atrasti mėgstamos veiklos.  Skatinti šeimas artimiau ir geriau pažinti vieni kitus, bendrauti ir bendradarbiauti. | Rugsėjis |
| ***Rudenėlis atkeliavo***  Mokyti skirti metų laikus, stebėti orų ir gamtos pasikeitimus, žmonių aprangą rudenį.  Pažinti ir pavadinti kelias daržoves. Skatinti įsiminti 2-3 spalvas, atrasti spalvų pasaulį, patirti atradimo džiaugsmą.  Kviesti vaikus į ryto ratelį, padėti vaikams geriau adaptuotis ir skatinti teigiamas emocijas.  Ugdyti kalbos supratimą ir raišką bendraujant su vaikais, grožėtis gamta, spalvomis. | Spalis |
| ***Kas nuplėšė, kas nudraskė, gelsvo medžio lapeli*us**  Stebėti vėjo išdaigas. Skatinti vaikus stebėti gamtos reiškinius ir pastebėti grožį gamtoje. Rinkti medžių lapus, žaidimai su lapeliais „Lapų lietus“.  Lavinti vaikų kalbą ir vaizduotę. Paskaityti ir demonstruoti knygutę, kurioje pasakojama apie vandens lašelio kelionę į žemę.  ***Mūsų žaisliukai***  Pažinti ir pavadinti žaisliukus vartoti mažybinius- maloninius žodžius ( pvz. šuo - šuniukas, katė - kačiukas ir t.t.). Mokyti skirti kuris didelis ar mažas, storas ar plonas. Suprasti sąvokas vienas, du, daug. Kalbėtis su vaikais, kviesti kartu žaisti, kalbinti žaislus mėgdžioti jų balsus, dalytis žaislais, reikšti teigiamas emocijas. | Lapkritis |
| ***Mes mergytės ir berniukai***  Suprasti savo ir kt. vaikų skirtumus: berniukai ir mergaitės. Suvokti save kaip berniuką ( mergaitę), pažinti mergaites, berniukus paveikslėliuose. Žinoti savo vardą, įsiminti vaikų vardus.  ***,,Eglutė skarota”***  Laukti švenčių, mokytis naujų muzikinių žaidimų. Kartu su tėveliais ruoštis susitikimui su Kalėdų seneliu. Palaikyti teigiamas emocijas.  ***Va bokštelį pastačiau***  Pažinti piramidę, sirti ją nuo kitų žaislų, suvokti veiksmų su jais esmę. Dėmesingai klausytis, suprasti, įsiminti nesudėtingas instrukcijas, atlikti veiksmus.  Skaičiuoti grupėje esančius daiktus. Dėlioti nuo mažiausio iki didžiausio. Sekti pirštų pasakėles. Skaičiuoti savo pirštukus. Grupuoti daiktus pagal rūšį.  ***Aš globoju paukštelius ir žvėrelius***  Artimiausioje aplinkoje žiemojančių paukščių (zylių, žvirblių, sniegenų) stebėjimas, globojimas. Miško žvėrelių (kiškio, lapės ir pan.) išvaizdos, elgsenos aptarimas. Muzikiniai žaidimai apie gyvūnus ir paukščius. | Gruodis |
| Sausis |
| ***Žiemužė snaigėm sninga***  Pažinti ir įvardinti kelis žiemos požymius: sniegas, sninga, šalta, vėjas, pučia. Suprasti žieminių drabužių paskirtį ( paltas, kepurė, pirštinės ir t.t.)  Įtvirtinti baltos spalvos sąvoką, kas balta – sniegas, ledas, šerkšnas. Bendrauti su vaikais, džiaugtis, reikšti norus, emocijas pagal savo galimybes, suprasti kreipinį, prašymą, kvietimą žaisti, atsargiai elgtis ant ledo su sniegu.  ***Aš mokausi pirkti***  Pažaisti žaidimą parduotuvė, kaip vaikučiai turi elgtis joje. Aptarti sąvokas – pinigai, piniginė, kaina, sumokėti. Mandagūs ,,stebuklingi‘‘ žodeliai ačiū, prašau, atsiprašau.  ***Blynų šventė***  Užgavėnių papročiai. Susipažinti su tradiciniais Užgavėnių valgiais. Išmokti 1-2 tradicinius Užgavėnių ratelius. Piešti ir gaminti kaukes. | Vasaris |
| ***Kaziuko mugė***  Pokalbis apie įvairius amatus. Vartyti albumą ir knygas su senelių dirbtais amatais, atkreipiant dėmesį į jų sunkų darbą, kruopštumą.  Žaisti imituojant pirkimo, pardavimo žaidimus, suvokti daiktų vertę.  Bendrauti su vaikais, kalbėtis, dalytis įspūdžiais.  ***Gaidelis gieda, žąselė girgsi***  Pažinti paukščius - gaidys, žąsis, jų kūno dalis – galva, kojos, uodega, snapas, sparnai ir t.t. Mėgdžioti paukščių balsus. Įsiminti nesudėtingas instrukcijas ir jas vykdyti. | Kovas |
| ***Saulutė šviečia, vaikučius kviečia***  Stebėti pavasario požymius: saulutė šviečia, tirpsta sniegas, balutės, lyja, žydi gėlytės, paukšteliai čiulba ir t.t. Atkreipti dėmesį į aprangos pasikeitimus pavasarį. Džiaugtis ir grožėtis gamta.  ***Velykos, velykos***  Susipažinti su Velykų papročiais, senelės Velykės margučiais, jų marginimu, kiaušinių ridenimu ir aktyviai dalyvauti šiame procese. Diskutuoti apie atbundančią gamtą, žaliuojančias pievas, atbundantį vabaliukų gyvenimą. Supažindinti vaikus su vabaliukų pasauliu. | Balandis |
| ***Savo mamyte, aš labai myliu***  Pokalbis apie Motinos dieną, kada ji švenčiama. Sveikinimo mamai darymas panaudojant gamtinę medžiagą, kirpimo, lenkimo įgūdžių tobulinimas. Pasiruošimas šventinei popietei.  ***Pavasario džiaugsmai ir darbai***  Bendrauti su vaikais, džiaugtis ir kalbėtis apie pavasario gamtą, jos spalvas, saulės šilumą. Stebėti pavasario darbus, kaupti darbų vaizdinius: kasa, grėbia, purena žemę, sėja, sodina, laisto. | Gegužė |
| ***Saulėtų dienelių sulaukus***  Domėtis vasaros gamta: augmenija (gėlės, žolė, medžiai, krūmai) ir gyvūnija (paukščiai, bitės, boružės, drugeliai, musės ir t.t.). stebėti, klausytis, liesti, uosti, įsiminti vasaros gamtos spalvas, formas, garsus, kvapus. Bendrauti su vaikais, suprasti kvietimą žaisti, pasivaikščioti, kartu skinti gėles, stebėti vabzdžius, kalbėtis dialogu, dalytis įspūdžiais, kartu grožėtis vasaros spalvomis, kvapais, džiaugtis vasaros malonumais. | Birželis |

APTARTA METODINĖJE GRUPĖJE IR SUDERINTA

SUDERINTA............................................ ..........................................................

(parašas, vardas, pavardė) (parašas, vardas, pavardė)

Metodinės grupės pirmininkas DIREKTORIAUS PAVADUOTOJAs UGDYMUI

Protokolo Nr. .................................

Data....................................................... Data.......................................................